stanford-oval/wikipedia huggingface dataset:
ฟุตบอลทีมชาติอินโดนีเซีย
ผู้เล่นชุดปัจจุบัน

รายชื่อผู้เล่น 23 คนที่ถูกเรียกตัวในการแข่งขันฟุตบอลโลก 2026 รอบคัดเลือก โซนเอเชีย รอบสาม
จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 7 กันยายน พ.ศ. 2567 หลังแข่งขันกับ  ซาอุดีอาระเบีย
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | Maarten Paes |  (1998-05-14) 14 พฤษภาคม ค.ศ. 1998 (26 ปี) | 1 | 0 |  FC Dallas |
| 16 | 1GK | Nadeo Argawinata |  (1997-03-09) 9 มีนาคม ค.ศ. 1997 (28 ปี) | 24 | 0 |  Borneo Samarinda |
| 21 | 1GK | Ernando Ari |  (2002-02-27) 27 กุมภาพันธ์ ค.ศ. 2002 (23 ปี) | 15 | 0 |  Persebaya Surabaya |
| 2 | 2DF | Calvin Verdonk |  (1997-04-26) 26 เมษายน ค.ศ. 1997 (27 ปี) | 2 | 0 |  NEC |
| 3 | 2DF | Jay Idzes (captain) |  (2000-06-02) 2 มิถุนายน ค.ศ. 2000 (24 ปี) | 4 | 1 |  Venezia |
| 4 | 2DF | Wahyu Prasetyo |  (1998-03-21) 21 มีนาคม ค.ศ. 1998 (26 ปี) | 2 | 0 |  Malut United |
| 5 | 2DF | Rizky Ridho |  (2001-11-21) 21 พฤศจิกายน ค.ศ. 2001 (23 ปี) | 40 | 4 |  Persija Jakarta |
| 6 | 2DF | Sandy Walsh |  (1995-03-14) 14 มีนาคม ค.ศ. 1995 (29 ปี) | 14 | 1 |  Mechelen |
| 12 | 2DF | Pratama Arhan |  (2001-12-21) 21 ธันวาคม ค.ศ. 2001 (23 ปี) | 46 | 3 |  Suwon FC |
| 13 | 2DF | Muhammad Ferarri |  (2003-06-21) 21 มิถุนายน ค.ศ. 2003 (21 ปี) | 3 | 0 |  Persija Jakarta |
| 14 | 2DF | อัสนาวี มังกูวาลัม (vice-captain) |  (1999-10-04) 4 ตุลาคม ค.ศ. 1999 (25 ปี) | 45 | 2 |  การท่าเรือ เอฟซี |
| 20 | 2DF | Shayne Pattynama |  (1998-08-11) 11 สิงหาคม ค.ศ. 1998 (26 ปี) | 9 | 1 |  Eupen |
| 23 | 2DF | จัสติน ฮับเนอร์ |  (2003-09-14) 14 กันยายน ค.ศ. 2003 (21 ปี) | 12 | 0 |  วุลเวอร์แฮมป์ตันวอนเดอเรอส์ |

| 7 | 3MF | Marselino Ferdinan |  (2004-09-09) 9 กันยายน ค.ศ. 2004 (20 ปี) | 27 | 3 |  Oxford United |
| 8 | 3MF | Witan Sulaeman |  (2001-10-08) 8 ตุลาคม ค.ศ. 2001 (23 ปี) | 45 | 9 |  Persija Jakarta |
| 10 | 3MF | Egy Maulana Vikri |  (2000-07-07) 7 กรกฎาคม ค.ศ. 2000 (24 ปี) | 31 | 9 |  Dewa United |
| 15 | 3MF | Ricky Kambuaya |  (1996-05-05) 5 พฤษภาคม ค.ศ. 1996 (28 ปี) | 40 | 5 |  Dewa United |
| 18 | 3MF | Ivar Jenner |  (2004-01-10) 10 มกราคม ค.ศ. 2004 (21 ปี) | 13 | 0 |  Jong Utrecht |
| 19 | 3MF | Thom Haye |  (1995-02-09) 9 กุมภาพันธ์ ค.ศ. 1995 (30 ปี) | 5 | 1 | Unattached |
| 22 | 3MF | Nathan Tjoe-A-On |  (2001-12-22) 22 ธันวาคม ค.ศ. 2001 (23 ปี) | 6 | 0 |  Swansea City |

| 9 | 4FW | Rafael Struick |  (2003-03-27) 27 มีนาคม ค.ศ. 2003 (21 ปี) | 16 | 0 |  ADO Den Haag |
| 11 | 4FW | Ragnar Oratmangoen |  (1998-01-21) 21 มกราคม ค.ศ. 1998 (27 ปี) | 5 | 2 |  Dender |
| 17 | 4FW | Hokky Caraka |  (2004-08-21) 21 สิงหาคม ค.ศ. 2004 (20 ปี) | 7 | 2 |  PSS Sleman |
แหล่งข้อมูลอื่น

The Official Indonesian Football Association website
Indonesia on FIFA
| ด ค กฟุตบอลทีมชาติของสมาพันธ์ฟุตบอลเอเชีย |
| --- | --- |
เอเชียนคัพ
เอเชียตะวันตก (WAFF):  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  โอมาน 
เอเชียกลาง (CAFA):  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อิหร่าน  อุซเบกิสถาน 
เอเชียใต้ (SAFF):  เนปาล  บังกลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
เอเชียตะวันออก (EAFF):  กวม  เกาหลีใต้  เกาหลีเหนือ  จีน  จีนไทเป  ญี่ปุ่น  มองโกเลีย  มาเก๊า  หมู่เกาะนอร์เทิร์นมาเรียนา1  ฮ่องกง 
เอเชียตะวันออกเฉียงใต้ (AFF):  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  ออสเตรเลีย  อินโดนีเซีย 
ทีมชาติที่ถูกยุบ:  มาลายา  เยเมนใต้  เวียดนามใต้  เวียดนามเหนือ 
ทีมชาติในอดีต:  อิสราเอล (ย้ายไปยูฟ่าในปี 1994)  คาซัคสถาน (ย้ายไปยูฟ่าในปี 2002)  นิวซีแลนด์ (ก่อตั้งโอเอฟซีในปี 1966) 
1 ไม่เป็นสมาชิกของฟีฟ่า
| ด ค กฟุตบอลทีมชาติในเอเชียนคัพ 2023 |
| --- | --- |
ชนะเลิศ:  กาตาร์
รองชนะเลิศ:  จอร์แดน
รอบรองชนะเลิศ:   เกาหลีใต้   อิหร่าน 
รอบก่อนรองชนะเลิศ:   ญี่ปุ่น   ทาจิกิสถาน   ออสเตรเลีย   อุซเบกิสถาน 
รอบ 16 ทีมสุดท้าย:   ซาอุดีอาระเบีย   ซีเรีย   ไทย   บาห์เรน   ปาเลสไตน์   สหรัฐอาหรับเอมิเรตส์   อินโดนีเซีย   อิรัก 
รอบแบ่งกลุ่ม:   คีร์กีซสถาน   จีน   มาเลเซีย   เวียดนาม   เลบานอน   อินเดีย   โอมาน   ฮ่องกง 
นักฟุตบอลรุ่นบุกเบิกของทีมดัตซ์อีสต์อินดีส์
การแข่งขันระหว่างอินโดนีเซียและสหภาพโซเวียตในโอลิมปิกฤดูร้อน 1956 ที่เมลเบิร์น เกมจบลงด้วยผลเสมอ 0–0
ชิน แท-ยง ผู้ฝึกสอนชาวเกาหลีใต้ พาทีมเข้าชิงชนะเลิศฟุตบอลชิงแชมป์แห่งชาติอาเซียน 2020 และเข้าร่วมแข่งขันเอเชียนคัพ 2023
ผู้เล่นอินโดนีเซียก่อนลงแข่งขันกับเวียดนามในฟุตบอลโลก 2026 รอบคัดเลือก โซนเอเชีย – รอบที่ 2 ที่ฮานอย โดยอินโดนีเซียบุกไปชนะ 3–0
ผู้เล่นอินโดนีเซียฉลองการทำประตูในนัดที่พบกับฟิลิปปินส์ มิถุนายน ค.ศ. 2024 โดยอินโดนีเซียชนะ 2–0
สนามกีฬาหลักเกอโลราบุงการ์โน
ชุดแข่งขันของอินโดนีเซียพร้อมหมายเลข 17 ใน ค.ศ. 1981
ชุดทีมเหย้าแบบล่าสุดของอินโดนีเซีย สวมใส่โดยมาร์เซลิโน เฟอร์ดินัน ค.ศ. 2024
สถานีสามยอด

ระวังสับสนกับ สถานีสามย่าน
สถานีสามยอด (อังกฤษ: Sam Yot Station, รหัส BL30 (สายสีน้ำเงิน), PP23 (สายสีม่วง)) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล และส่วนต่อขยายของรถไฟฟ้ามหานคร สายฉลองรัชธรรมที่อยู่ระหว่างการก่อสร้าง โดยเป็นสถานีในระบบใต้ดินที่อยู่ภายในอาณาบริเวณเกาะรัตนโกสินทร์รอบนอก ในแนวถนนเจริญกรุง (สายสีน้ำเงิน) และถนนมหาไชย (สายสีม่วง) ในพื้นที่แขวงวังบูรพาภิรมย์และแขวงสำราญราษฎร์ เขตพระนคร กรุงเทพมหานคร
ที่ตั้ง

สถานีของสายเฉลิมรัชมงคล ตั้งอยู่ใต้ถนนเจริญกรุง ตั้งแต่บริเวณแยกสามยอด (จุดตัดกับถนนมหาไชย) จนถึงแยกอุณากรรณ (จุดตัดกับถนนอุณากรรณ และถนนบูรพา) ส่วนสถานีของสายฉลองรัชธรรม ตั้งอยู่ใต้ถนนมหาไชย หน้าสวนรมณีนาถ ในพื้นที่แขวงวังบูรพาภิรมย์และแขวงสำราญราษฎร์ เขตพระนคร กรุงเทพมหานคร
สถานีสามยอดเป็นหนึ่งในสองสถานีรถไฟฟ้าใต้ดินสายเฉลิมรัชมงคล ที่มีเขตที่ตั้งอยู่ในอาณาบริเวณเกาะรัตนโกสินทร์ โดยตั้งอยู่ภายใต้บริเวณเกาะรัตนโกสินทร์รอบนอก (อีกสถานีหนึ่งคือ สถานีสนามไชย ที่ตั้งอยู่ในบริเวณเกาะรัตนโกสินทร์ชั้นใน) การก่อสร้างสถานีจึงได้รับการพิจารณาจากคณะกรรมการกรุงรัตนโกสินทร์อย่างหนักโดยเกรงว่าการก่อสร้างสถานีรถไฟฟ้าจะทำให้ทัศนียภาพของบริเวณเกาะรัตนโกสินทร์รอบนอกเปลี่ยนไป แต่ทั้งนี้การก่อสร้างสถานีดังกล่าว การรถไฟฟ้าขนส่งมวลชนแห่งประเทศไทย ได้มีการระบุขอบเขตของงานเอาไว้ภายในสัญญาการก่อสร้างฉบับที่ 1 (โครงสร้างใต้ดินช่วงหัวลำโพง - สนามไชย) ว่าการก่อสร้างจะต้องเป็นการก่อสร้างแบบออกแบบแล้วดำเนินการก่อสร้าง โดยคำนึงถึงสถาปัตยกรรมของพื้นที่โดยรอบของสถานีเป็นหลัก
ในแผนงานเบื้องต้น สถานีนี้เคยใช้ชื่อว่า สถานีวังบูรพา เพื่อสื่อถึงย่านวังบูรพา อันเคยเป็นที่ตั้งของวังบูรพาภิรมย์ มาก่อน แต่เมื่อพิจารณาถึงที่ตั้งสถานีพบว่าตัวสถานีอยู่ไกลจากย่านวังบูรพาพอสมควร จึงมีการเปลี่ยนชื่อสถานีเป็น สถานีสามยอด ตามแยกสามยอดจะสามารถสื่อถึงได้ง่ายกว่า
การออกแบบ

สถานีสามยอดเป็นสถานีร่วมกับโครงการรถไฟฟ้าสายสีม่วง เมื่อเริ่มก่อสร้างได้รื้อถอนอาคารพาณิชย์บางส่วนด้านทิศเหนือของถนนเพื่อก่อสร้างสถานี เมื่อดำเนินการก่อสร้างได้ขุดค้นทางโบราณคดีเมื่อ พ.ศ. 2554 พบหลักฐานสำคัญ คือ แนวทางรถรางที่อยู่ใต้ถนนชั้นปัจจุบัน จึงได้วางแนวก่อสร้างให้ส่งผลกระทบต่อเส้นทางการเดินรถให้น้อยที่สุด
การออกแบบทั้งภายนอกและภายใน ได้รับการออกแบบจากคณะกรรมการกรุงรัตนโกสินทร์ ที่ต้องการให้คงความเป็นย่านวังบูรพาเอาไว้ ด้วยการใช้สถาปัตยกรรมสมัยรัชกาลที่ 5 ควบคู่กับสถาปัตยกรรมจีน-โปรตุเกส หรือชิโนโปรตุกีส ด้วยการสร้างอาคารทางเข้าสถานีจำนวนสามหลัง โดยทั้งสามหลังได้รับการออกแบบให้มีความโอ่โถงและโปร่งโล่ง เพื่อเปิดรับลมจากภายนอกอย่างเต็มที่ บริเวณทางเข้าสถานี และผนังโดยรอบได้มีการขึ้นปูนเป็นประตูบานเฟี้ยมซึ่งเป็นรูปแบบของประตูในสมัยเก่ามาปรับใช้ ส่วนบริเวณเสาสถานีและพื้นที่จำหน่ายบัตรโดยสารได้มีการนำรูปทรงและลักษณะของซุ้มประตูสามยอดมาตกแต่งเพื่อสื่อถึงประวัติศาสตร์ของพื้นที่ และภายในสถานียังได้มีการติดรูปภาพสมัยเก่าเพื่อเล่าเรื่องถึงประวัติศาสตร์และที่มาของพื้นที่ให้ผู้โดยสารได้รับทราบและรับรู้
ทั้งนี้การออกแบบพื้นที่ภายในสถานีจะใช้สีโทนเหลืองอ่อนเป็นหลักเพื่อให้สอดคล้องกับสถาปัตยกรรมโดยรวมของตัวสถานี แต่ยกเว้นเฉพาะพื้นที่เชื่อมต่อสายฉลองรัชธรรม ที่จะแซมการออกแบบด้วยโทนสีม่วง ตั้งแต่ผนัง เพดาน และสภาพแสงไฟโดยรวมของพื้นที่ เพื่อสื่อให้ทราบว่าพื้นที่ดังกล่าวเป็นพื้นที่ของสายฉลองรัชธรรม โดยจะเชื่อมต่อกับรถไฟฟ้ามหานคร สายฉลองรัชธรรมที่ชั้น B3
ชานชาลาที่ 2 มุ่งหน้าสถานีท่าพระ (ผ่านสถานีบางซื่อ) และภาพรถรางในอดีตตกแต่งสถานี
บริเวณพื้นที่เชื่อมต่อสายฉลองรัชธรรมในอนาคต บริเวณปลายชานชาลาหมายเลข 2 มุ่งหน้าสถานีท่าพระ (ผ่านสถานีบางซื่อ)
ชานชาลา 1 มุ่งหน้าสถานีหลักสอง
ชานชาลา 2 มุ่งหน้าสถานีท่าพระ (ผ่านสถานีบางซื่อ)
แผนผังสถานี

| 0 | 1 | 2 |
| --- | --- | --- |
| 2 ห้องควบคุมสถานี  | - | ห้องควบคุมสถานี (Station Control Center), ห้องเครื่อง |
| G ระดับถนน, ชั้นขายบัตรโดยสาร  | - | ป้ายรถประจำทาง, ทางออก 1-3, ห้องจำหน่ายบัตรโดยสาร, เครื่องจำหน่ายบัตรโดยสาร |
| B1 ทางเดินเชื่อม, ห้องเครื่อง  | ชั้น Plant | ชั้นคั่นกลาง ระหว่างชั้นขายบัตรโดยสาร กับ ชั้นชานชาลา |
B2 ชานชาลารถไฟฟ้าสายสีน้ำเงิน: ชานชาลาด้านข้าง, ประตูรถจะเปิดทางด้านซ้าย
| B2 ชานชาลารถไฟฟ้าสายสีน้ำเงิน | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
B3 ชั้น Interchange Hall สายสีม่วง (พื้นที่เตรียมสำหรับก่อสร้างชานชาลา): 
| B3 ชั้น Interchange Hall สายสีม่วง (พื้นที่เตรียมสำหรับก่อสร้างชานชาลา) | ชานชาลา  3 | สายสีม่วง มุ่งหน้า สถานีคลองบางไผ่ |
B3 ชั้น Interchange Hall สายสีม่วง (พื้นที่เตรียมสำหรับก่อสร้างชานชาลา): ชานชาลาเกาะกลาง, ประตูรถจะเปิดทางด้านขวา
| B3 ชั้น Interchange Hall สายสีม่วง (พื้นที่เตรียมสำหรับก่อสร้างชานชาลา) | ชานชาลา  4 | สายสีม่วง มุ่งหน้า สถานีครุใน |
B4 ชานชาลารถไฟฟ้าสายสีน้ำเงิน: ชานชาลาด้านข้าง, ประตูรถจะเปิดทางด้านขวา
| B4 ชานชาลารถไฟฟ้าสายสีน้ำเงิน | ชานชาลา 1 | สายสีน้ำเงิน มุ่งหน้า หลักสอง |
รายละเอียดสถานี > สัญลักษณ์ของสถานี

สัญลักษณ์ของสถานีเป็นซุ้มประตูสามยอด เพื่อสื่อถึงกายภาพของประตูสามยอดที่ถือเป็นประตูเมืองเก่า และอาคารราชการบริเวณแยกสามยอด โดยการออกแบบเสาและเครื่องจำหน่ายบัตรโดยสารจะใช้รูปแบบของซุ้มประตูสามยอดทั้งหมด ในส่วนของสีประจำสถานีได้เลือกใช้สีน้ำตาลแทนการใช้สีน้ำเงินเพื่อสื่อถึงความเป็นสถานีเชื่อมต่อ เพื่อให้สอดคล้องกับลักษณะของประตูสามยอดในสมัยก่อนที่ใช้ไม้ทำประตู
รายละเอียดสถานี > รูปแบบของสถานี

สำหรับเส้นทางรถไฟฟ้าสายเฉลิมรัชมงคลเป็นชานชาลาต่างระดับ (Station with Stack Platform) เนื่องมาจากแนวถนนเจริญกรุงมีพื้นที่คับแคบ ทำให้ต้องสร้างอุโมงค์ซ้อนกัน แต่สำหรับเส้นทางสายฉลองรัชธรรม ซึ่งมีเส้นทางเดินรถตามแนวถนนมหาไชย จะเป็นชานชาลาแบบกลาง (Station with Central Platform) ในแนวตัดขวางกับถนนเจริญกรุง
รายละเอียดสถานี > ทางเข้า-ออกสถานี > สายสีน้ำเงิน

ทางเข้า-ออกสถานีของสายสีน้ำเงิน มีทั้งหมดสามจุดโดยเป็นอาคารที่สร้างเหนือพื้นดินตามแนวถนนเจริญกรุง โดยทั้งสามอาคารตั้งอยู่บริเวณพื้นที่ระหว่างถนนเจริญกรุงและซอยสามยอด และคั่นกลางระหว่างอาคารด้วยซอยเจริญกรุง 5 และซอยเจริญกรุง 7 ทั้งนี้อาคารดังกล่าวทำหน้าที่เป็นชั้นขายบัตรโดยสารไปในตัว โดยผู้โดยสารจะต้องชำระค่าโดยสารและเข้าสู่พื้นที่ตรวจบัตรโดยสารตั้งแต่ชั้นนี้ก่อนลงไปยังตัวสถานีที่อยู่ใต้ดิน
อาคาร 1 ถนนมหาไชย, แยกสามยอด, พิพิธภัณฑ์ราชทัณฑ์, สวนรมณีนาถ, โรงแรมมิราม่า, เมก้า พลาซ่า สะพานเหล็ก, ศูนย์การค้าไชน่าเวิลด์,  สามยอด (บันไดเลื่อน)
อาคาร 2 ซอยเจริญกรุง 5 และซอยเจริญกรุง 7 (เฉพาะลิฟต์)
อาคาร 3 ถนนบูรพา, ถนนอุณากรรณ, วัดสุทัศน์เทพวรารามราชวรมหาวิหาร, ดิโอลด์สยามพลาซ่า (บันไดเลื่อน)
อาคารสถานีรถไฟฟ้า MRT สามยอด
อาคารทางออก 1
อาคารทางออก 2
อาคารทางออก 3
รายละเอียดสถานี > ทางเข้า-ออกสถานี > สายสีม่วง

1 ถนนหลวง, โรงแรมวิลลา เดอ พระนคร
2 สวนสามยอด (ลิฟต์); เวิ้งนครเกษม (ทางเชื่อม)
3 ซอยศิริชัย, สวนรมณีนาถ
4  สามยอด, ป้ายรถประจำทางไปป้อมมหากาฬ (ลิฟต์)
รายละเอียดสถานี > การจัดพื้นที่ในตัวสถานี

แบ่งเป็น 6 ชั้น โดยเป็นอาคารเหนือพื้นดิน 2 ชั้น และชั้นใต้ดิน 4 ชั้น ประกอบด้วย
2 ชั้นสำนักงาน ห้องควบคุมสถานี และห้องเครื่อง
1 ชั้นระดับถนน และชั้นออกบัตรโดยสาร เหรียญโดยสาร และห้องประชาสัมพันธ์ (Concourse level)
B1 ชั้นคั่นกลางระหว่างชั้นจำหน่ายบัตรโดยสารและชานชาลา
B2 ชั้นชานชาลาหมายเลข 2 รถไฟฟ้าสายสีน้ำเงิน มุ่งหน้าสถานีท่าพระ (ผ่านสถานีบางซื่อ)
B3 ชานชาลารถไฟฟ้าสายสีม่วง  ชานชาลา 3 มุ่งหน้าสถานีครุใน และชานชาลา 4 มุ่งหน้าสถานีคลองบางไผ่
B4 ชั้นชานชาลาหมายเลข 1 รถไฟฟ้าสายสีน้ำเงิน มุ่งหน้าสถานีหลักสอง
เวลาให้บริการ

| ปลายทาง> สายเฉลิมรัชมงคล.ชานชาลาที่ 1 | ปลายทาง> สายเฉลิมรัชมงคล.ชานชาลาที่ 1 | วัน> สายเฉลิมรัชมงคล.ชานชาลาที่ 1 | ขบวนแรก> สายเฉลิมรัชมงคล.ชานชาลาที่ 1 | ขบวนสุดท้าย> สายเฉลิมรัชมงคล.ชานชาลาที่ 1 | สายเฉลิมรัชมงคล> ชานชาลาที่ 1 | สายเฉลิมรัชมงคล> ชานชาลาที่ 1 |
| --- | --- | --- | --- | --- | --- | --- |
| BL38 | หลักสอง | จันทร์ – ศุกร์ | 05:52 | 00:12 |  |  |
| BL38 | หลักสอง |  |  |  |  |  |
| BL38 | หลักสอง | เสาร์ – อาทิตย์ นักขัตฤกษ์ | 06:01 | 00:12 |  |  |

ชานชาลาที่ 2
| BL01 | ท่าพระ   (ผ่านบางซื่อ) | จันทร์ – ศุกร์ | 05:50 | 23:26 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) | เสาร์ – อาทิตย์ นักขัตฤกษ์ | 05:58 | 23:26 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) |  |  |  |  |  |
| ขบวนสุดท้ายเชื่อมต่อสายสีม่วง | – | 22:40 |  |  |  |  |
รถโดยสารประจำทาง > ถนนเจริญกรุง

เส้นทางที่มีรถรองรับวีลแชร์
รถโดยสารประจำทาง > ถนนมหาไชย

เส้นทางที่มีรถรองรับวีลแชร์
รถโดยสารประจำทาง > ถนนมหาไชย > องค์การขนส่งมวลชนกรุงเทพ

ถนนเจริญกรุง สาย 1 8 25 (ขสมก.) 35 (ไปพระประแดง) 48 53 (วนซ้าย) 73 507 508 (ไปท่าราชวรดิฐ)
ถนนมหาไชย สาย 4 7 21 37 40 56 85 529
ถนนอุณากรรณ บริเวณสวนรมณีนาถ สาย 42
อุบัติเหตุ

วันที่ 22 พฤษภาคม พ.ศ. 2564 เวลา 10:00 น. เกิดเหตุต้นไม้ล้มทับเสาไฟฟ้าหักโค่น บริเวณอาคารทางออกที่ 1 สถานีสามยอด ส่งผลให้โครงสร้างสถาปัตยกรรม หลังคา และกล้องวงจรปิดของสถานีได้รับความเสียหาย รฟม. จึงดำเนินการแจ้งให้ ทางด่วนและรถไฟฟ้ากรุงเทพ ปิดทางออกที่ 1 เป็นการชั่วคราว และแจ้งให้การไฟฟ้านครหลวงเข้ามาดำเนินการรื้อถอนเสาไฟฟ้าและต้นไม้ที่หักทับโครงสร้างสถานีออก ทั้งนี้ เหตุการณ์นี้ไม่มีผู้ได้รับบาดเจ็บ และรถไฟฟ้ายังคงเปิดให้บริการตามปกติ ไม่ได้ส่งผลกระทบต่อการเดินรถแต่อย่างใด
สถานที่สำคัญใกล้เคียง

วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
โรงเรียนสวนกุหลาบวิทยาลัย
โรงเรียนเบญจมราชาลัย ในพระบรมราชูปถัมภ์
วัดราชบุรณราชวรวิหาร
สมาคมฮินดูสมาช (วัดเทพมณเฑียร และโรงเรียนภารตวิทยาลัย)
การไฟฟ้านครหลวง เขตวัดเลียบ
สวนรมณีนาถ
ศาลาเฉลิมกรุง
ดิโอลด์สยามพลาซ่า
ห้างไนติงเกล
เมก้า พลาซ่า สะพานเหล็ก
ไชน่าเวิลด์
ย่านการค้าพาหุรัด
เวิ้งนครเกษม
แหล่งข้อมูลอื่น

แผนที่จากเว็บไซต์บีอีเอ็ม เก็บถาวร 2023-04-22 ที่ เวย์แบ็กแมชชีน
| ด ค ก สถานีของรถไฟฟ้ามหานคร สายฉลองรัชธรรม |
| --- | --- |
คลองบางไผ่–เตาปูน:  คลองบางไผ่  ตลาดบางใหญ่  สามแยกบางใหญ่  บางพลู  บางรักใหญ่  บางรักน้อยท่าอิฐ  ไทรม้า  สะพานพระนั่งเกล้า  แยกนนทบุรี 1  บางกระสอ  ศูนย์ราชการนนทบุรี   กระทรวงสาธารณสุข  แยกติวานนท์  วงศ์สว่าง  บางซ่อน   เตาปูน  
เตาปูน–ครุใน (กำลังก่อสร้าง):  รัฐสภา  ศรีย่าน  วชิรพยาบาล  หอสมุดแห่งชาติ  บางขุนพรหม  ผ่านฟ้า   สามยอด   สะพานพุทธ   วงเวียนใหญ่    โรงพยาบาลสมเด็จพระปิ่นเกล้า   ดาวคะนอง  บางปะแก้ว  บางปะกอก  แยกประชาอุทิศ  ราษฎร์บูรณะ  พระประแดง  ครุใน 
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4
อุลตร้าแมนซีโร่

| อุลตร้าแมนซีโร่ |
| --- | --- |
ตัวละครใน อุลตร้าซีรีส์
ภาพเต็มของอุลตร้าแมนซีโร่
ปรากฏครั้งแรก: อุลตร้าแกแล็คซี่ กำเนิดอุลตร้าแมนซีโร่
สร้างโดย:   Masayuki Gotou  Junya Okabe  Yuji Kobayashi (naming) 
แสดงโดย:   Hideyoshi Iwata (major)  Daisuke Terai  Masaki Onishi  Atsushi Okabe (understudy) 
อุลตร้าแมนซีโร่ (ญี่ปุ่น: ウルトラマンゼロ; โรมาจิ: Urutoraman Zero) เป็นตัวละครของซีรีส์อุลตร้าซีรีส์จากซึบุรายะโปรดักชั่น ปรากฏตัวครั้งแรกในภาพยนตร์ อุลตร้าแกแล็คซี่ กำเนิดอุลตร้าแมนซีโร่ เมื่อปี ค.ศ. 2009
ประวัติ

อุลตร้าแมนซีโร่ เป็นลูกชายคนเดียวของอุลตร้าเซเว่น หนึ่งใน 6 พี่น้องอุลตร้าซึ่งเป็นที่กล่าวขานกันในกาแล็คซี่ M78 ในอดีตเขาได้หลงผิดคิดจะช่วงชิงพลังงานมหาศาลจากพลาสม่าสปาร์คเช่นเดียวกับเบเรี่ยล แต่ถูกเซเว่นผู้พ่อห้ามไว้เสียก่อน และส่งตัวไปฝึกกับอุลตร้าแมนเลโอ ซึ่งเคยรับการฝึกฝนจากเซเว่นมาก่อน แม้ภายนอกซีโร่จะดูเป็นคนเลือดร้อน และค่อนข้างก้าวร้าว แต่ในใจของเขาก็ยังมีความเมตตา และอ่อนโยนซ่อนอยู่ โดยเห็นจากการที่เขาช่วยพิคม่อนให้รอดจากก้อนหินหล่นทับ เมื่อพี่น้องเลโอและอุลตร้าแมนคิงเห็นว่าซีโร่พร้อมจะออกสู่โลกภายนอกแล้ว จึงมอบหมายให้ไปช่วยอุลตร้าเซเว่นและพรรคพวกที่กำลังถูกเบเรี่ยลเล่นงานอยู่ที่สุสานสัตว์ประหลาด เมื่อซีโร่ชนะศึกเบเรี่ยล เขาก็ได้รับการยอมรับ ให้เป็นหนึ่งในหน่วยพิทักษ์อวกาศ แต่กระนั้นซีโร่ก็ชอบที่จะออกเดินทางไปกับเพื่อน ๆ อัลติเมทฟอร์ซซีโร่มากกว่า อนึ่ง ซีโร่ได้รับการขนานนามว่า เป็นผู้เดียวที่สามารถต่อกรกับอุลตร้าแมนเบเรี่ยลได้
ปรากฏตัว > ภาพยนตร์และออริจินอลวิดีโอ

อุลตร้าแกแล็คซี่ กำเนิดอุลตร้าแมนซีโร่
อุลตร้าแกแล็คซีภาคพิเศษ อุลตร้าแมนซีโร่ ปะทะ ดาร์คล็อปซีโร่
อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก แบเรียล
อุลตร้าแมนซีโร่ ภาคพิเศษ คิลเลอร์ เดอะ บีสท์สตาร์
อุลตร้าแมน ซาก้า
อุลตร้าแมนกิงกะ S เดอะมูฟวี่ ศึกชี้ชะตา 10 นักรบอุลตร้า
อุลตร้าแมน X เดอะมูฟวี่
อุลตร้าแมนออร์บ เดอะมูฟวี่
ปรากฏตัว > ทีวีซีรีส์

อุลตร้าแมนเรทสึเด็น
อุลตร้าซีโร่ไฟท์
ชิน อุลตร้าแมนเรทสึเด็น
อุลตร้าแมน X
อุลตร้าแมนออร์บ
อุลตร้าแมนซีโร่ THE CHRONICLE
อุลตร้าไฟท์ออร์บ
อุลตร้าแมนจี๊ด
อุลตร้าแมนไทกะ
อุลตร้าแมน Z
อุลตร้าแมน นิวเจนเนอเรชั่นสตาร์ส
ผู้รับบทอุลตร้าแมนซีโร่ > ให้เสียง

มิยาโนะ มาโมรุ (宮野真守) - รับผิดชอบงานพากย์เสียงทั้งหมด
อิทธิพล มามีเกตุ (พากย์ไทย)
ผู้รับบทอุลตร้าแมนซีโร่ > ร่างมนุษย์

รัน (ラン) - รับบทโดย โคยานางิ ยู (小柳友) จาก อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก เบเรียล
ไทกะ โนโซมุ (タイガ・ノゾム) - รับบทโดย DAIGO จาก อุลตร้าแมนซาก้า
โมโรโบชิ ชิน (モロボシ・シン) จากอุลตร้าแมนพรีเมียร์ 2011 มีนักแสดง 3 คน
วาตานาเบะ ไดสุเกะ (渡辺 大輔) แสดงเฉพาะในเขตนาโงยะ
มิยาโนะ มาโมรุ (宮野真守) แสดงเฉพาะในเขตโตเกียว
คาวาโนะ นาโอกิ (川野直輝) แสดงเฉพาะในเขตโอซากะ
อิงาคุริ เรย์โตะ (伊賀栗レイト) รับบทโดย โอซาวะ ยูตะ (小澤雄太) จาก อุลตร้าแมนจี๊ด
ข้อมูล

| อุลตร้าแมนซีโร่ |
| --- | --- |
ความสูง: ไมโคร - 49 เมตร
น้ำหนัก: 3 หมื่น 5 ตัน
กำลังกระโดด: 880 เมตร
แรงจับ: 70000 ตัน
ความเร็วในการบิน: 7 แรงมัค
ความเร็วในการทำงาน: 2.7 แรงมัค
ความเร็วในน้ำ: 2 แรงมัค
ความเร็วดำน้ำ: 2 แรงมัค
อายุ: 5900 ปี (เทียบอายุมนุษย์โลกเป็นช่วงวัยนักเรียนมัธยมปลาย)
ภูมิลำเนาเดิม: เนบิวล่า M78 นครแห่งแสง ดาวอุลตร้า
บทบาทที่ปรากฏ > อุลตร้าแมนจี๊ด

อุลตร้าแมนซีโร่ที่เข้าต่อสู้กับอุลตร้าแมนเบเรียลที่ฟื้นคืนชีพขึ้นมาใหม่ แต่ถูกการโจมตีจากเบเรียลจนเกราะอัลติเมทอีจิสเสียหาย เคราะห์ดีที่อุลตร้าแมนคิงทุ่มพลังทั้งหมดในการรักษาจักรวาลไม่ให้แตกสลายไปด้วยระเบิดมหาประลัยของเบเรียล ซีโร่กลับมาปรากฎตัวอีกครั้งต่อหน้าริคุ หรือ อุลตร้าแมนจี๊ด แต่ไม่สามารถใช้พลังจาก อัลติเมทอีจิสได้ เนื่องจากได้รับความเสียหายหนัก เพื่อให้ต่อสู้บนโลกได้ ซีโร่จึงเลือก อิงากุริ เรย์โตะ เป็นร่างสถิตย์ เพราะเกิดประทับใจในความกล้าที่เขาช่วยเด็กจากอุบัติเหตุรถชน จนตัวเองได้รับบาดเจ็บปางตาย  ซีโร่ที่พบกับริคุ ได้สอนการเป็นนักรบอุลตร้าที่แท้จริงให้ และคอยเป็นพี่เลี้ยงฝึกสอนให้ริคุ เติบโตเป็นนักรบอุลตร้าที่สมบูรณ์แบบ ในเวลาต่อมา อุลตร้าแมนฮิคาริ ก็ปรากฎตัวขึ้นระหว่างที่ซีโร่ และ จี๊ด กำลังเสียเปรียบให้กับ กาแล็คตรอน โดยฮิคาริได้มอบ ไรเซอร์เท็นโซนัคเคิล และ อุลตร้าแคปซูลของ กิงกะ วิคตอรี่ เอ็กซ์ และ ออร์บให้ ซีโร่กับเรย์โตะจึงทำการแปลงร่าง กำเนิดเป็นร่างใหม่ที่รวมพลังของอุลตร้าแมน 4 คนไว้ด้วยกัน คือ ซีโร่บียอนด์
บทบาทที่ปรากฏ > อุลตร้าแมนไทกะ

ซีโร่ปรากฎตัวในตอนที่ 23 เพื่อช่วยไทกะต่อสู้กับ อุลตร้าแมนเบรียล ตัวปลอม และมอบ พลาสม่าซีโร่เล็ท ให้กับไทกะ ซึ่งหากนับตามลำดับครอบครัว ซีโร่ ถือเป็นญาติลูกพี่ลูกน้องกับไทกะ แล้วยังมีอุปนิสัยคล้ายคลึงกันด้วย ทั้งสองจึงสนิทสนมกันอย่างไม่ต้องสงสัย นอกจากนี้ซีโร่ยังแสดงให้เห็นถึงฝีมือการต่อสู้ที่ทัดเทียมกับโทเรเกียร์ด้วย และถึงแม้โทเรเกียร์พยายามที่จะหลอกล่อเขาด้วยจิตวิทยา แต่จิตใจของซีโร่ที่ผ่านศึกมานับครั้งไม่ถ้วนจนแข็งแกร่ง ก็ไม่หวั่นไหวต่อคำยั่วยุของโทเรเกียร์แม้แต่น้อย โทเรเกียร์จึงไม่พอใจและกล่าวว่าซีโร่นั้นน่าเบื่อ
บทบาทที่ปรากฏ > อุลตร้าแมน Z

นักรบอุลตร้าน้องใหม่ นามว่า อุลตร้าแมนเซต ชื่นชอบในตัวของอุลตร้าแมนซีโร่ เขามักเรียกซีโร่ว่า อาจารย์ และอยากจะฝากตัวเป็นลูกศิษย์ด้วย แต่ซีโร่ก็ยังเล่นตัวไม่ยอมรับเขาเป็นศิษย์ ทั้งที่ใจจริงซีโร่เองก็เล็งเห็นหน่วยก้านของเซต และอยากจะฝึกฝนให้อยู่เนือง ๆ  ในเหตุการณ์อาณาจักรแห่งแสงถูกรุกราน ซีโร่และเซตได้ตามล่าเกเนการ์คที่บุกรุกเข้ามาอาละวาด และหลบหนีไปยังอวกาศ ในขณะที่เซตกำลังจะเสียท่าถูกเกเนการ์คโจมตี ซีโร่ก็เข้ามาช่วยไว้ แต่แล้วเกเนการ์คก็คายเอาสัตว์ประหลาด 4 มิติ บูลต้อน ออกมาและดูดกลืนซีโร่ไปยังมิติพิศวง หลังจากติดอยู่ในนั้นมาสักพัก ซีโร่จึงงัดเอาร่างไชนิ่งซีโร่ที่ทรงพลังที่สุดออกมา และใช้ ไชนิ่งสตาร์ไดรฟ์ ย้อนเวลากลับจนหลุดออกมาได้สำเร็จ จากนั้นเขาก็เดินทางไปยังโลกซึ่งเซต และ จี๊ด กำลังต่อสู้กับสัตว์ประหลาดหลอมรวมของเซเรโบร ซีโร่จึงเข้าไปช่วยทันที และโจมตีประสานแบบแทคทีมจนเป็นฝ่ายชนะ ซีโร่และริคุได้ฝากฝังให้เซตรับหน้าที่ปกป้องโลกร่วมกับฮารุกิ ก่อนที่เขาและริคุจะออกเดินทางสู่อวกาศเพื่อภารกิจต่อไป
ร่างต่อสู้อื่นๆ > เทคเตอร์เกียร์ ซีโร่

ปรากฏตัวครั้งแรกใน อุลตร้าแกแล็คซี่ กำเนิดอุลตร้าแมนซีโร่ เป็นร่างที่ใช้ชุดเกราะที่ฝึกฝนจากดาว K76 ตัวเกราะเป็นสีดำโลหะ สามารถกักเก็บพลังงานได้ รวมถึงป้องกันความเสียหายอันตรายในการฝึกฝน ส่วนหมวกเกราะ มีแว่นไวเซอร์สวมไว้เพื่อช่วยในการมองเห็น เลโอซึ่งเป็นผู้ทำการฝึกสอน ให้ซีโร่สวมเกราะเท็คเตอร์เกียร์เพื่อฝึกความแข็งแกร่งบนดาวที่มีแรงโน้มถ่วงสูงอย่าง K76
ร่างต่อสู้อื่นๆ > เทคเตอร์เกียร์ ซีโร่ > เทคเตอร์เกียร์ เฮทริค

ปรากฏตัวครั้งแรกในอุลตร้าซีโร่ไฟท์ เป็นชุดเกราะที่มนุษย์ดาวแบท ครุชิเอ สร้างขึ้นมา และเรียกชุดเกราะนี้ว่า ชุดเกราะแห่งความแค้น
ร่างต่อสู้อื่นๆ > อัลติเมทซีโร่

ปรากฏในภาพยนตร์อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก เบเรียล
เกิดจากไอเท็มในตำนานที่ถูกกล่าวขานในชื่อ “โล่แห่งบาราจ” ที่ซีโร่ได้รับมาจาก อุลตร้าแมนโนอา โดยชุดเกราะ อัลติเมทอีจิส ซึ่งสามารถเปลี่ยนสภาพเป็นธนูขนาดใหญ่ได้ นอกจากนี้ยังสามารถช่วยให้ซีโร่สามารถเดินทางข้ามมิติ/จักรวาลได้อย่างอิสระ
| อัลติเมทซีโร่ |
| --- | --- |
ความสูง: 49 เมตร
ความสูงโดยรวม: 55 เมตร (รวมกับเกราะอีจิส)
น้ำหนัก: 5 หมื่น 5 ตัน
กำลังกระโดด: 4200 เมตร
แรงจับ: 230000 ตัน
ความเร็วในการวิ่ง: 10 แรงมัค
ความเร็วในการบิน: 35 แรงมัค
ความเร็วในน้ำ: 8 แรงมัค
ร่างต่อสู้อื่นๆ > ซีโร่สลักเกอร์เกียร์

เป็นร่างพิเศษที่ทางนิตยาสารเทเลบิคุงในหัวข้อ การประกวดสุดยอดดีไซน์ชุดเกราะ ซึ่งปรากฏในไลฟ์โชว์และนิตยาสาร โดยในงานไลฟ์โชว์ของอุลตร้าแมนเฟสติเวิล 2010 โดยมีร่างที่ปรากฏคือ ซูเปอร์โหมด และ คีปเปอร์โหมด
ร่างต่อสู้อื่นๆ > อุลตร้าแมนซาก้า

ร่างแปลงขั้นสุดยอดที่เกิดจากการรวมร่างของอุลตร้าแมนซีโร่ อุลตร้าแมนไดน่า และ อุลตร้าแมนคอสมอส ปรากฎเป็นยอดนักรบแห่งตำนานบทใหม่ มีพลังมหาศาลสุดจะหยั่งถึง
ดูเพิ่มได้ที่ อุลตร้าแมนซาก้า
ร่างต่อสู้อื่นๆ > โหมดเชนจ์

ร่างต่อสู้พิเศษที่ซีโร่ได้มาหลังจากใช้พลังของอุลตร้าแมนซาก้า ซึ่งเป็นการรวมพลังจากร่างไทป์เชนจ์ของ อุลตร้าแมนไดน่า และ อุลตร้าแมนคอสมอส โดยในการเปลี่ยนร่างจะอาศัย อัลติเมทเบรสเลท
ร่างต่อสู้อื่นๆ > โหมดเชนจ์ > สตรองโคโรน่าซีโร่

ความสูง : 49 เมตร
น้ำหนัก : 3 หมื่น 5 พันตัน
ร่างต่อสู้อื่นๆ > โหมดเชนจ์ > ลูน่ามิราเคิลซีโร่

ความสูง : 49 เมตร
น้ำหนัก : 3 หมื่น 5 พันตัน
ร่างต่อสู้อื่นๆ > ซีโร่ดาร์คเนส

ร่างที่ซีโร่ถูกอุลตร้าแมนเบเรียลเข้าสิงร่าง และครอบงำ ร่างกายจะเปลี่ยนเป็นสีแดงสลับดำ จิตใจของซีโร่จะถูกผนึกไว้เบื้องลึก บุคลิกทั้งหมดในร่างนี้จะเป็นของเบเรียลทั้งหมด
ร่างต่อสู้อื่นๆ > ไชนิ่งอุลตร้าแมนซีโร่

ปรากฏใน อุลตร้าซีโร่ไฟท์ บทที่ 2
ความสูง : 45 เมตร
น้ำหนัก : 3 หมื่น 5 พันตัน
ร่างขั้นสุดยอดของ อุลตร้าแมนซีโร่ มีลักษณะโดยร่วมคล้ายร่างปกติของซีโร่ แต่ร่างกายเป็นสีเงินสลับสีทอง และทั้งร่างจะเปล่งประกายแสงระยิบระยับ แม้จะมีพลังและความสามารถพุ่งขึ้นถึงขีดสุด แต่ข้อจำกัดคือซีโร่ไม่สามารถคงสภาพอยู่ในร่างนี้ได้นาน
ร่างต่อสู้อื่นๆ > ไชนิ่งอุลตร้าแมนซีโร่ > อัลติเมทไชนิ่งอุลตร้าแมนซีโร่

ปรากฏใน อุลตร้ากาแล็คซี่ไฟท์ มหาภัยสมคบคิด เป็นร่างที่ผสมผสาน 2 พลังระหว่าง ไชนิ่งอุลตร้าแมนซีโร่ กับ เกราะอัลติเมทอีจิส เอาไว้ในร่างเดียวกัน ทำให้ร่างกายของซีโร่เปล่งแสงสีเงินออกมาด้วย แต่มีข้อจำกัดคือ ร่างนี้จำเป็นต้องเผาผลาญพลังงานในร่างกายเยอะมาก ทำให้ไม่สามารถต่อสู้ได้นานนัก ซีโร่ได้ใช้ร่างนี้ ในการต่อสู้กับ แอบโซลูท ทาร์ทารัส แต่หลังจากซีโร่ได้รับการฝึกพิเศษจากเซเว่น และเลโอ เขาก็สามารถก้าวข้ามขีดจำกัดได้ และต่อสู้ได้อย่างเต็มที่
ร่างต่อสู้อื่นๆ > อุลตร้าแมนซีโร่ บียอนด์

ปรากฏตัวใน อุลตร้าแมนจี๊ด
| อุลตร้าแมนซีโร่ บียอนด์ |
| --- | --- |
ความสูง: 49 เมตร
น้ำหนัก: 3 หมื่น 5 พันตัน
กำลังกระโดด: 1750 เมตร
แรงจับ: 100000 ตัน
ความเร็วในการทำงาน: 8.8 แรงมัค
ความเร็วแฝง: 6.2 แรงมัค
ความเร็วในการบิน: 13 แรงมัค
ความเร็วในน้ำ: 6.5 แรงมัค

ร่างที่ อิงากุริ เรย์โตะ ที่นำเอาไรเซอร์ที่ประกอบเข้ากับ อุลตร้าซีโร่อายส์ NEO มาสแกนกับนิวเจเนอเรชั่นแคปซูล α และ นิวเจเนอเรชั่นแคปซูล β (กิงกะ, วิกตอรี่, เอ็กซ์, ออร์บ) เพื่อ นีโอฟิวชั่นไรซ์ มีลักษณะเพิ่มเติมคือมีซีโร่สลักเกอร์เพิ่มขึ้นอีก 4 อัน และร่างกายมีสีเงินสลับม่วง มีพละกำลังและความว่องไวเป็นเลิศ